سَحَری گون مَکتَبَه گئدَندَه آتام یولدا مَنیمله صؤحبَت ائتمَیَه چالیشدی. آنامدان گیلئیلَنیب مَنیم اؤ

سَحَری گون مَکتَبَه گئدَندَه آتام یولدا مَنیمله صؤحبَت ائتمَیَه چالیشدی. آنامدان گیلئیلَنیب مَنیم اؤزونَه بَنزَدییمی دئدی. گوزگوده‌کی باخیشلارینا راست گَلَندَه فَرقینَه واردیم کی، اونا اؤنکی قَدَر غضبلی دئییلم. سانکی بوتون دوْیغولاریمی یوخ ائدیب یئرینَه آنجاق اییرَنمَه حیسی دولدورموشدولار. او گون موسانی مَکتَبده گؤرمَه‌یندَه سئویندیم، چونکی سَحَر ماشینین گوزگوسوندَن پارلاق، حیله‌گَر گؤزلَری ایله مَنه باخان آتامدان او قَدَر اییرَنمیشدیم کی، موسادان دا دیکسینمَیَه گوجوم یئتمه‌یه‌جَکدی.آمما او گون باشقا بیر شئی اولدو. سون دَرس یئنه ایدمان دَرسی ایدی، مَکتَبین حیاطینا توپلاشمیشدیق. اوغلانلار یئنه دَه هانسی‌سا قیزین دؤشلَرینْدَن دانیشیر، آتامین تِلِفوندا آز قالسا هَر گون باخدیغی یاری‌چیلپاق قادین شَکیل‌لَرینی خیالَن تَصویر ائدیب هیریلداشیردیلار. مَن هَمیشَه‌کی کیمی سوسوردوم.اَصلینده، صینفین اَن گؤزَه گَلیم‌لی قیزلارینین هانسی‌نین هاردا نَه ائتمَه‌سی باره‌سینده فانتازیا قوران اوغلانلارین دانیشدیقلاری مَنیم دَه دیقّتیمی چَکَردی. بیلیْرسیز دَه او یاشلاری...آمما قاریشمیرْدیم، ائوده گؤردوکلَریمَه گؤرَه بوتون بونلاردان اییرَه‌نیردیم.20آردی وار...https://t.me/Adabiyyatsevanlar