تولکو، تولکو غویروغوم ، ندیر منه بویروغون؟قاری دئدی : ــ تئز اول اوزویون طیلسیمینی سؤیله ! قارا اجین

تولکو، تولکو غویروغوم ، ندیر منه بویروغون؟قاری دئدی : ــ تئز اول اوزویون طیلسیمینی سؤیله ! قارا اجیننه کَکَلَیَه ـ کَکَلَیَه دئدی : فیل – فیلی ، فیلین ، فیلی ، دول ـ دولو ، دولون ، دولو ، گول ـ کولو ، گولون ، گولو ، بیل – بیلی ، بیلین ، بیلی !    طیلسیمین سؤزلری قارا اجیننه نین آغزیندان چیخان کیمی ، کوپه گیرن قاری همین سؤزلری تکرار ائدیب دئدی : ــ  بو ساعات احمدین سئحرلی خالچاسینی . شاهانه نی سندن ایسته ییرم . گؤی گورولدادی ، ایلدیریم چاخدی ، خالچا و شاهانه کوپ قاریسینین یانیندا حاضیر اولدو . قارا اجیننه باش اَیَرَک دئدی : ــ ای اوزوک صاحیبی ، داها نه امرین وار ؟ کوپه گیرن قاری غضبله دئدی : ــ بو ساعات احمدین آیاقلارینی داشا دؤندر ! بیزی خالچانین اوستونده ، بوسارایلا بیرلیکده  جیم ـ سیم شاهین یانینا آپار .*‌‌**  یئنه گؤی گورلادی ، ایلدیریم چاخدی . شاهانه ایله کوپه گیرن قاری خالچانین اوستونده سارایلا بیرلیکده گؤیه قالخدیلار .گئجه نین بیر عالمینده ننه احمدین اینیلتیسینه اویاندی . گؤردو کی ، اؤز کاسیب کومالاریندادیر . احمدین زاریلتیسی داها برکدن ائشیدیلدی . ــ  احمد ، اوغلوم سنه نه اولوب ؟ ـ  دئیه ننه اؤزونو دلی کیمی اوستونه سالدی . احمد یئریندن ترپنه بیلمیردی . ننه سی اونو قوجاقلایاراق هؤنکوروب آغلادی .ــ بیر دئ گؤروم ، آخی سنه نه اولدو ؟ ! احمد گوجله جاواب وئردی : ــ  ننه جان ، آیاقلاریم داشا دؤنوب ، یئریمدن ترپَنه بیلمیرم .سئحیرلی اوزویو ده کیمسه بارماغیمدان چیخاردیب  آپاریب . تئز شاهانه نی بورا چاغیر . ننه جلد شاهانه نی سسلدی . شاهانه ده یوخ ایدی . ننه یئنیدن احمدین یانینا قاییتدی . ــ  اوغلوم ، شاهانه ده یوخدور . دئمه لی اونو قاچیردیبلار .ــ دئمک بورادا خائن الی وار .ننه چوخ پئشمان اولموشدو. اودورکی ، دونن کی قوناغیندان بیر سؤز دئمیردی . احمد سوروشدو : ــ ننه جان ، آخشام کیمینله صؤحبت ائدیردین ؟ ننه کؤنولسوز ـ کؤنولسوز دئدی : ــ آی اوغول ، کیمسه سیز قاری ایدی . دئدیم بیر آخشاملیغا قوناق قالسین .احمد دئدی : ــ هر شئی آیدیندیر . سنین قوناق ائتدییین او قاری  جیم ـ سیم  شاهین باش جادوگری ، کوپه گیرن قاری ایمیش . سحر آچیلیب ، دان یئری قیزارماقدا ایدی . مسئله دن کریم له سلیم خبر توتدولار و بو ایشدن چوخ مایوس اولدولار .کریم دئدی : ــ  احمد ، سن فیکیرائلمه . سلیمله  جیم ـ سیم شاهین سارایینا گئدریک . طیلسیملی اوزویو و شاهانه نی گئری قایتاراریق .احمد اوتاندیغیندان دئمه یه بیر سؤز تاپماییب باشینی آشاغی دیکدی . سلیمله کریم یاراقلانیب یولا دوشدولر .  https://t.me/Adabiyyatsevanlar