/کامیل قهرمان اوغلو/دؤشه‌یین یارپاغی اولدوز یاراما،قارا قانچیل گئجه‌نی کؤز یاراما!بیر ایچیم قوش یوخو

/کامیل قهرمان اوغلو/دؤشه‌یین یارپاغی اولدوز یاراما،قارا قانچیل گئجه‌نی کؤز یاراما!بیر ایچیم قوش یوخوسوندان گؤتورون،قویلایین کؤلگه‌لی گوندوز یاراما!یارامی باغلاما، قالسین آوازا،نه باجارساز قالایین دوز یاراما!جسدیم، قوی سازاق اولسون آیازا!بلکه قوزقون قونا گؤز-گؤز یاراما.اوره‌ییمده، قارا بیر داغ چکیلیب،ایکی بئش مین، ایکی بئش یوز یاراما.گؤزلریمده کسین اوغلان باشینی،آخیدین آل قانینی قیز یاراما!گتیرین اوستومه قارغیش بولودو،باسدیرین فریادی سس‌سیز یاراما!آغلایین آه!... بو یئتیم تورپاغیمی،باغلایین باغریمی تبریز یاراما!نه گؤزل‌دیر بو ساغالماز دردیم!نه کدر واردی، تؤکرسیز یاراما!داوا یوخ، هرنه یارا وار، گتیرین،سارییین قاپ‌قارا، بوم‌بوز یاراما!https://t.me/Adabiyyatsevanlar